open-index/open-wikipedia-markdown huggingface dataset:
Питарова Река

**Питарова Река** (, *Ватилакос*) — река во Костурско, Егејска Македонија.

Реката тече низ областа Костенарија во денешната Рупишта. Извира од планината Одре источно од Нестиме и западно од Братмир, и тече на север-североисток во длабока клисура со стрмни страни. Во атарот на Шкрапари клисурата се проширува, падините ѝ стануваат поблаги и дното постепено се спушта. Кај Шкрапари реката прави речиси обратен завој и почнува да тече на југ-југоисток, одново влегувајќи во клисура од која излегува кај Бела Црква. По неколку завоја кај Песјак реката навлегува во долината на Бистрица, во која се влева како нејзина десна притока спроти некогашното село Лагор под името **Рекушка** (*Рекуска*).

Речните брегови се обраснати со костенови, а потоа со дабови и лескови шуми.

## Поврзано
* Костенарија

## Наводи

Категорија:Реки во Егејска Македонија
Категорија:Рупишта
Категорија:Бистрички слив (егејски)
Категорија:Притоки на Бистрица (Егејска Македонија)
Праморица

**Праморица** () — река во областа Населица, Егејска Македонија, десна и втора по големина притока на Бистрица по Венетик.

Реката се смета за една од најубавите во денешна Грција. Извира од планината Горуша над с.&nbsp;Жупан и начелно тече во источен правец, но притоа правејќи многу свијоци и повеќепати менувајќи го правецот. Завршува како притока на Бистрица кај с.&nbsp;Трапезица.

## Поврзано
* Жупански мост — најстариот мост на Праморица
* Горуша
* Населица

## Наводи

Категорија:Реки во Егејска Македонија
Категорија:Горуша
Категорија:Бистрички слив (егејски)
Категорија:Притоки на Бистрица (Егејска Македонија)
Гребенска Река

**Гребенска Река** (, *Γρεβενιώτικο*, *Γρεβενίτης*; *Гревениотикос, Гревениотико, Гревенитис*) — река во Гребенско, Егејска Македонија и една од најголемите притоки на Бистрица. Тече низ градот Гребен, по кој е наречена.

## Опис
Реката извира западно од градот Гребен, недалеку од селото Вравоништа на планината Пинд. Тече од запад кон исток, минувајќи меѓу селата Вилија и Хисар, каде се наоѓа камениот Хисарски мост. Потоа прави живописни свијоци околу ридовите, па навлегува во Гребен. На југ од градот ја прима Доксанитис, која е неговата најголема притока и доаѓа од запад-југозапад и подрачјето на Мавран и Бура. По овој спој, Гребенска Река продолжува на исток и по 9&nbsp;км се влева во Бистрица западно од Гостун. Вкупната должина на Гребенска Река изнесува 25&nbsp;км, а таа на Доксанитис е 11&nbsp;км.

Во горното течение, на грчки реката се нарекува Мегало Рема, Потамија и Валтос.

## Поврзано
* Пинд
* Хисарски мост

## Наводи

Категорија:Реки во Егејска Македонија
Категорија:Гребен (општина)
Категорија:Бистрички слив (егејски)
Категорија:Притоки на Бистрица (Егејска Македонија)
Александров Андреј Владимирович

десно|мини|Александров Андреј Владимирович
**Александров Андреј Владимирович** (15 август 1965 година - 2 септември 2007 година), е украински тркач на автомобили и инженер.  Роден е во Лавов во семејство на војник.  Подоцна се преселил со своите родители во Одеса, а во 1995 година во Киев.

Украински шампион во рели.

Починал во септември 2007 година за време на трката во Сливен во Бугарија.

## Надворешни врски
* Офіційний сайт «Александров Ралі»
* Статистика пілота на сайті www.ewrc-results.com
* Офіційний сайт команди AT-Rally

Категорија:Родени во 1965 година
Категорија:Починати во 2007 година
Категорија:Тркачи
Категорија:Украински спортисти
Беливод

**Беливод** (, *Велос* или *Βέλας*, *Велас*) — река во Населичко и Костурско, Егејска Македонија.

Извира од планината Горуша и тече со големи меандри на североисток, за на крај да се влее во Бистрица како нејзина десна притока. Десните притоки на реката доаѓаат од гребенските возвишенија на југ. Тече во живописна тесна долина со не многу стрмни падини, обраснати со дабови и грмушки. Главна притока е Чрчишка Река (Катинисти), која ги собира водите од околината на селата Бухин, Чрчишта и Либешево.

Беловод смета за начелна граница помеѓу Костурско на север и областа Населица на југ.

## Поврзано
* Населица

## Наводи

Категорија:Реки во Егејска Македонија
Категорија:Горуша
Категорија:Рупишта
Категорија:Бистрички слив (егејски)
Категорија:Притоки на Бистрица (Егејска Македонија)
Арнолд Мортие

мини|Портрет на Арнолд Мортие.
**Арнолд Мортие** (1843-2 јануари 1885) ― француски новинар, драматург и либретист од 19 век.

Арнолд Мортие бил одговорен за драмската колумна во *Le Figaro*, собрана во збирка со наслов „*Les soirées parisiennes de 18NN par un Monsieur de l'orchestre* “.

Мортие го сонапишал либретото на опера-буфот „ *Доктор Окс*“ од Жак Офенбах, создадено во 1877 година.

Тој, исто така, учествувал во пишувањето на следново:

* *Патување до месечината*, опера-феери во четири чина и 23 сцени од Жак Офенбах (1875)
* *Новогодишна елка* (со Жорж Жакоби) (1880)

## Дела

* Арнолд Мортие, *Les Soirées parisiennes de 18NN : par un Monsieur de l'orchestre*, Париз, Е. Денту, 1875-1885 Читај онлајн, на Галика.

## Наводи
 

## Надворешни врски

* Арнолд Мортие на catalogue.bnf.fr
* Арнолд на data.bnf.fr
* Арнолд Мортие на Викиизвор
* 
Категорија:Починати во 1885 година
Категорија:Родени во 1843 година
Категорија:Француски драматурзи
Категорија:Француски новинари
Ах, љубов моја (филм)

**Ах, љубов моја** — македонски телевизиски филм од 2017 година во режија и сценарио на Коле Ангеловски. Филмот бил во продукција на ТВ Телма. Главните улоги ги играат: Александар Микиќ, Марија Кондовска, Атанас Атанасовски и Нина Деан.

## Улоги

## Наводи

## Надворешни врски
* 

Категорија:Македонски телевизиски серии
Категорија:Појавено во 2017 година во Македонија
Комшиски приказни (серија)

**Комшиски приказни** — македонска телевизиска серија од 2016 година во Продукција на Телевизија Алфа.

## Улоги

## Надворешни врски
* 

Категорија:Македонски телевизиски серии
Вистински приказни (телевизиска серија)

**Вистински приказни** — македонска телевизиска серија од 2017 година во производство на МРТ 1.

## Улоги

## Надворешни врски
* 

Категорија:Македонски телевизиски серии
Гори, моја госпоѓице! (филм)

**„Гори, моја госпоѓице!“** (чешки: *Hoří, má panenko*) — чешки филм од 1967 година, во режија на Милош Форман (Miloš Forman), кој е автор и на сценариото, заедно со Иван Пасер (Ivan Passer) и Јарослав Папоушек (Jaroslav Papoušek). Главните улоги ги играат: Јозеф Шебанек (Josef Šebánek), Јан Вострчил (Jan Vostrčil), Јозеф Валноха (Josef Valnoha), Франтишек Дебелка (František Debelka), Јозеф Колб (Josef Kolb), Милада Јежкова (Milada Ježková), Јозеф Куталек (Josef Kutálek), Станислав Холубец (Stanislav Holubec), Франтишек Паска (František Paska) итн. Ова е последниот филм на Форман снимен пред неговото заминување во Холивуд.

## Синопсис
Во едно провинциско место се подготвува прослава на пожарникарите на која треба да му се додели награда на почесниот претседател на друштвото. Прославата започнува, а членовите на друштвото имаат големи проблеми за да пронајдат девојки кои би учествувале на изборот на кралица на убавината. Кога најпосле успеваат да соберат неколку девојки, непосредно пред да започне изборот, девојките од срам се кријат во женскиот тоалет. Тогаш, во непосредна близина на ресторанот избива пожар и пожарникарите веднаш заминуваат да го гасат пожарот, а сите гости на забавата ја набљудуваат акцијата. Потоа, во знак на солидарност со сопственикот на изгорената куќа, присутните на забавата решаваат да му ги дадат своите ливчиња за томболата, со цел наградите да му припаднат нему. Меѓутоа, сите предвидени награди на томболата се украдени. Членовите на пожарникарското друштво ги замолуваат гостите да ги вратат украдените награди, а тогаш се открива дека меѓу крадците е еден член на друштвото. Тој се онесвестува, а додека неговите коелги се договараат како да го решат проблемот, сите гости си заминуваат. Така, во салата остануваат само пожарникарите и почесниот претседател. Сепак, тие му ја доделуваат наградата, но кога ја отвора кутијата, тој гледа дека некој ја украл наградата.

## Наводи

Категорија:Филмови на чешки јазик
Категорија:Чехословачки филмови
Категорија:Филмови на Милош Форман
Категорија:Филмови од 1967 година
Категорија:Филмски комедии
Категорија:Филмови со Јозеф Шебанек
Категорија:Филмови со Јан Вострчил
Категорија:Филмови со Јозеф Валноха
Категорија:Филмови со Јозеф Колб
Категорија:Филмови со Франтишек Дебелка
Категорија:Филмови со Милада Јежкова
Категорија:Филмови со Јозеф Куталек
Категорија:Филмови со Станислав Холубец
Категорија:Филмови со Франтишек Паска
Категорија:Филмови чие дејствие се одвива во Чешка
Категорија:Филмови од 1968 година
Tool (бенд)

мини|Фотографија од '''''Tool''''' band
***Tool*** — американска рок-група од Лос Анџелес. Основана во 1990 година, составот на групата ги вклучува вокалистот Мејнард Џејмс Кинан, гитаристот Адам Џоунс и тапанарот Дени Кери. Џастин Ченселер е басист на групата од 1995 година, заменувајќи го нивниот оригинален басист Пол Д'Амур . *Tool* има освоено четири Греми награди, изведено турнеи низ целиот свет и продуцирано албуми на врвот на топ листите во неколку земји.

До денес, бендот има издадено пет студиски албуми, едно ЕП и еден Бокс сет. Тие се пробиле со хеви-метал звук на нивниот прв студиски албум, *[[Undertow (Tool албум)|Undertow]]* (1993) и станале доминантен бенд во алтернативното метал движење со објавувањето на нивниот последователен албум *[[Ænima (Tool албум)|Ænima]]* (1996). Нивните напори да ја обединат музичката експериментација, визуелната уметност и пораката за лична еволуција продолжиле во *[[Lateralus (Tool албум)|Lateralus]]* (2001) и *[[10.000 Days (Tool албум)|10.000 Days]]* (2006), стекнувајќи критичко признание и меѓународен комерцијален успех. Нивниот последен петти студиски албум, *[[Fear Inoculum (Tool албум)|Fear Inoculum]]*, бил објавен на 30 август 2019 година, со широко критичко признание. По објавувањето, бендот продал над 13 милиони албуми само во САД.

Поради вметнувањето на визуелна уметност од страна на *Tool* и долгите и сложени изданија, бендот е генерално опишан како стилистички-трансцендентен, и како дел од прогресивниот рок, психоделичниот рок и Арт рокот. Врската помеѓу бендот и денешната музичка индустрија е амбивалентен, и на моменти обележан со цензура и приватниот однос на бендот.

## Наводи

## Надворешни врски
* 
* Веб -страница за уметност
* 

Категорија:Квартети
Категорија:Добитници на Греми
Категорија:Американски алтернативен метал музички групи
Категорија:Музички групи основани во 1990 година
Ѓоле

**Ѓоле** (**Езерска Река** или **Курти**; , *Γκιόλι*, *Голи*) — река во Костурско, Егејска Македонија. Долга е 10&nbsp;км.

## Местоположба
Реката е единствениот истек од Костурското Езеро. Името ѝ потекнува од турскиот поим *göl* - „езеро“. Се одлева од јужниот крај на езерото, на 1,85&nbsp;км источно од Дупјак и западно од Крпени, па тече на југ со меандри. Минува под првокласниот пат од Костур за Клисура. Тече покрај Здралци, Слимништа и Нова Костараџа, па се влева во Бистрица како нејзина лева притока.

Револуционерот Георги Христов напишал за реката:

На истекот на Ѓоле од езерото е направена брана од француски инженери во 1916 г. Во 1932 г. е изградена бетонска преводница со подвижни капаци за да се контролира нивото на езерото. Подоцна вратите се заменети со електрични, сместени на 550&nbsp;м од бреговата линија на езерото, за да спроведување на вода во реката. Експерименталното регулирање на вратите во 2016 г. го подобрило квалитетот на езерската вода од лошо во 2014 до средно во 2016 г.

## Поврзано
* Пополе

## Наводи

Категорија:Реки во Егејска Македонија
Категорија:Рупишта
Категорија:Костур (општина)
Категорија:Бистрички слив (егејски)
Категорија:Притоки на Бистрица (Егејска Македонија)
Дреновска Река (Егејска Македонија)

**Дреновска Река** — река во Костурско, Егејска Македонија, лева притока на Рулска Река (Желевска Река), овде сметана за Бистрица.

## Опис
Реката извира во јужното подножје на врвотите Голина (1.918&nbsp;м) и Бигла (1.931&nbsp;м) и тече на југ под името **Крушенска Река**. Ја прима левата притока Трсенска Река и го добива името **Голема Река**. Кај селото Кономлади ја прима левата притока Мала Река која извира под Чаулчето (1.685&nbsp;м) и продолжува во јужен правец под името **Кономладска Река**. Кај Чрновишта ја прима левата притока Бапчорска Река, која извира под врвот Вич. Минува низ селото Дреновени, кое го дели на два дела — Горно и Долно. Се влева во Бистрица во месноста Смеси.

Во минатото водите на реката напојувале четири воденици во Дреновени кои денес се работат.

Во ΧΧΙ век реката често пресушува. Во 2001 г. наполно секнала.

## Поврзано
* Корешта

## Наводи

Категорија:Реки во Егејска Македонија
Категорија:Костур (општина)
Категорија:Бистрички слив (егејски)
Луј Брај

**Луј Брај** (; ,  — , ) — професор по француски јазик кој во 1829 година го измислил системот за букви за слепите, Брајовата азбука (Брајово писмо).
лево|мини|200x200пкс| Луј Брај- Брајово писмо
Пишаните букви со Брајово писмо се состојат од една до шест подигнати точки, кои се читаат со допирање со врвовите од прстите. Ова писмо е приспособено така што со него може да се пишува на сите јазици.

## Животопис
На тригодишна возраст, Луј го повредил окото со алатка од занаетчиската работилница на неговиот татко. Поради добиената инфекција ослепел на другото око. На десетгодишна возраст, добил стипендија со помош на која се школувал на Кралскиот институт за слепи во Париз. Таму, децата учеле како да читаат релјефни букви со допир. Во тоа време, не постоел систем со кој овие деца можеле да пишуваат. На тринаесетгодишна возраст, тој измислил систем за пишување базиран на олеснителни точки. Инспирација за изумот добил од полицаецот Шарл Барбије, кој измислил сличен начин на пишување за војниците кои би морале да пишуваат во мрак. Системот на Барбије имал 12 точки, а Брајовото писмо само 6 точки. Покрај тоа,  Брајовото писмо било едноставно и слично на стенографскиот начин на пишување. Брај го развил така што со него можеле да се напишат математички формули и музички ноти. Подоцна станал истакнат професор на институтот. Неговиот систем на пишување и читање не се користел во образованието на слепите за време на неговиот живот.

Луј Брај починал од туберкулоза. Погребан е во парискиот Пантеон.

## Наводи

## Надворешни врски

* Биографија на Луј Брај - Американска фондација за слепи лица
* Животот на Луј Брај 
* Памела Лоример (1996), *[http://www.braille.org/papers/lorimer/chap2.html Историска анализа и критичка еволуција на Брајовата азбука]*

Категорија:Французи
Категорија:Француски изумители
Категорија:Слепи музичари
Владо Дојчиноски

**Владо Дојчиноски** (р.  во Охрид) ― македонски театарски, филмски и телевизиски глумец и режисер.

Дипломира на Факултетот за Драмски уметности во Софија, во 2008 година, и истата година се вработува во Народен Театар Куманово. Тој е дел од патувачкиот театар Колозов, каде веќе и неколку години е директор на истиот.

## Филмографија

## Надворешни врски
* 

Категорија:Живи луѓе
Категорија:Глумци од Охрид
Категорија:Македонски телевизиски глумци
Категорија:Македонски театарски глумци
Категорија:Македонски филмски глумци
Категорија:Македонски режисери
Горан Илиќ

мини|220п|Горан Илиќ во претставата „''Ковачи''“, 2022 година.
**Горан Илиќ** (р.  во Куманово) — македонски театарски, филмски и телевизиски глумец.

Во 1983 година, дипломира на Факултет за Драмски уметности во Скопје во класата на проф. Љубиша Георгиевски. Од 1984 година, тој бил вработен во Театар Куманово, каде работел до неговото пензионирање во 2023 година.

## Филмографија
Илиќ има остварено бројни филмски улоги:

## Награди
* Награда за улогата на ликот Ангеле Велевски во претставата „*Гејм Овер*“ на Театарските игри „Војдан Чернодрински“ во Прилеп (1993).
* Награда за улогата во претставата „*Лазаровото писмо*“ во режија на Љубиша Георгиевски на Театарските игри „Војдан Чернодрински“ во Прилеп (1996).

## Наводи

Категорија:Глумци од Куманово
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Апсолвенти на Факултетот за драмски уметности - Скопје
Добротица

**Добротица** (;   или ;  во византиски документи; *Dobrodicie* во џеновски документи) — бугарски благородник, владетел на *[[де факто]]* независното Кнежевство Карвуна и тврдината Калиакра од 1354 до 1379–1386 година.

Етничкото потекло на Добротица е спорно, како последица на тоа, едни го сметаат бугарски благородник од династијата Тертер (од куманскиот клан Тертероба ), други го сметаат Влав (најчесто од страна на романските историчари), а трети за христијанизиран Турчин. Венецијански извори од крајот на 14 век го бележат Добротица како „*деспот на Бугарите*“ (*<small>DESPOTUM BULGARORUM DOBROTICAM</small>*) и на неговото подрачје како „ *делови од [[Загора]] (Бугарија) подредени на Доботица* “ (*<small>PARTES ZAGORAE SUBDITAS DOBROTICAE</small>*).

Во 1346 година, Добротица и неговиот брат Теодор биле испратени заедно со 1.000 војници од добруџанскиот владетел Балик да и помогнат на византиската царица Ана Савојска во граѓанската војна против Јован VI Кантакузенос, но биле поразени од Јоргос Факразес. Следната година, по смртта на Балик, тој станал владетел на Добруџа. Во 1348 година Добротица ја презел тврдината Мидија и до 1356 година успеал да ги заземе Козјак (денешен Обзор) и Емона од Византијците.

Во 1366 година царот Јован Александар одбил да дозволи византискиот цар Јован V Палеолог, кој се враќал дома од Унгарија, да помине низ Бугарија. Со цел да ги натера Бугарите, роднина на Јован V, грофот Амадеус VI Савојски, кој тогаш го водел својот Савојски крстоносен поход, ги нападнал бугарските крајбрежни градови. Во есента истата година морнарицата на Амадео ги зазела Анхијалос, Месембрија, Емона и на 25 октомври ја опколила силната тврдина Варна, каде што неговиот напад бил одбиен. Како резултат на тоа, Јован Александар им овозможил на Византијците безбедно поминување низ Бугарија и тие ги задржале освоените градови. Во 1369 година, Добротица и Владислав I Влашки му помогнале на Јован Александар да ги победи Унгарците и да го преземе Видин. Од благодарност, царот му ги подарил на Добротица Емона и Козјак. Подоцна тој изградил морнарица во Варна, која била ангажирана во акции до Трабзон. Џеновските ракописи пишуваат дека неговата морнарица била многу силна иако прилично мала и постигнала успеси против Османлиите и Џенова. Него го наследил неговиот син Иванко во 1386 година.

Името на регионот Добруџа произлегува од турското преведување на неговото име. По него се именувани и градот Добрич и две села во северна Бугарија.

## Наводи

## Извори
* Васил Н. Златарски, *История на българската държава през средните векове*, Част I, II изд., Наука и изкуство, София 1970.

Категорија:Починати во непозната година
Категорија:Родени во непозната година
Категорија:Починати во 1386 година
Категорија:Родени во 14 век
Категорија:Бугарски владетели
Кирил Гравчев

**Кирил Гравчев** ( во Велес) ― македонски театарски, филмски и телевизиски глумец. Бил вработен во Народен театар „Јордан Хаџи Константинов – Џинот“ во Велес каде го поминал целиот свој работен век, кој изиграл над 100 премиери во неговиот театар и во други театри.

## Награди
* Награда „Петре Прличко“ 2016
* Награда "9-ноември" на градот Велес

## Филмографија
Гравчев има остварено бројни филмски улоги:

## Наводи

Категорија:Глумци од Велес
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Кормесиј

**Кормесиј** () ― хан на Дунавска Бугарија во првата половина на 8 век. Западните хроники го именуваат Кормесиј како „третиот владетел над дунавските Бугари“, и тој понекогаш се смета за директен наследник на Тервел.

„*Именик на бугарските* *ханови*“ содржи траги од два оштетени записи помеѓу записите за Тервел и Севар, а второто од овие изгубени имиња главно се смета дека е на Кормесиј. Според делото „*Именик“*, Кормесиј би владеел 28 години и бил потомок на кралскиот клан Дуло. Според хронологијата развиена од Москов, Кормесиј би владеел 715 &#x2013; 721 година, а подолгиот период одразен во „*Именик“* би го означил времетраењето на неговиот живот или би вклучил период на дружење со неговите претходници. Други хронологии датираат дека владеењето на Кормесиј е од 721&#x2013;738 година, но не може да се потврди со податоците во изворот „*Именик“*.

Кормесиј се среќава во врска со настаните околу мировниот договор помеѓу Бугарија и Римската Империја помеѓу 715 и 717 година - хронологијата треба да се аргументира од имињата на вклучениот император и патријарх - за што нашиот единствен извор е римскиот хроничар Теофан Исповедник. Според Теофан, договорот бил потпишан од Кормесиј како владетел на Бугарите. Ова доаѓа во спротивност со начинот на кој истиот писател подразбира, на друго место во хрониката, дека Тервел сè уште бил владетел на Бугарија дури во 718/719 година. Едната или другата изјава на Теофан тогаш мора да биде погрешна. Во спротивно, ќе треба да се претпостави дека Кормесиј го делел престолот со Тервел и го потпишал договорот како негов совладетел. Името на Кормесиј го прочитале и некои изучувачи во натписите околу споменикот на Мадараскиот коњаник. Преживеаниот дел од текстот на тој начин би зборувал за годишен данок во злато што Кормесиј го добил од римскиот император: со други зборови, мировниот договор би бил повторно воспоставен за време на неговото владеење. На крајот од натписот се споменува влошување на бугарските односи со Римската Империја . Меѓутоа, овој натпис може да се однесува на подоцнежните бугарски владетели Кормисош или Крум.

Кормесиј не се споменува во ниту еден друг историски контекст. Фактот дека нема записи за војни меѓу Бугарија и Римската Империја за време на неговото владеење, сепак, подразбира дека тој го одржувал мирот меѓу двете земји.

Врвот Кормесиј на островот Гринич на Јужношетландските Острови, Антарктик, бил именуван по Кормесиј.

## Наводи
 

## Извори
* Моско Москов, *Именник на българските ханове (ново тълкуване)*, Софија 1988 година.
* Јордан Андреев, Иван Лазаров, Пламен Павлов, *Кой кой е в ​​средновековна България*, Софија 1999 година.
* (примарен извор), Бахши Иман, *Džagfar Tarihy*, том. III, Оренбург 1997 година.
* „Канасубиги“ е „княз“, а не „хан“ или „кан“

Категорија:Родени во непозната година
Категорија:Бугарски владетели
Категорија:Прво Бугарско Царство
Севар

**Севар** ― хан на Бугарија во 8 век.

Во „*Именик на бугарските ханови*“ се наведува дека Севар припаѓал на кланот Дуло и владеел 15 години. Според хронологијата развиена од Москов, Севар би владеел 721–737 година. Други хронологии го ставаат неговото владеење во 738-754 година. Според историчарите како Стивен Рунсиман и Дејвид Маршал Ланг, Севар бил последниот владетел на династијата Дуло и со Севар умрел од родот на Атила.

Се претпоставува дека името на Севар потекнува од персискиот *зиуар/зивар* (украс). Иако првично било женско име, може да послужи и како составен дел на машките имиња, како што е предложено од чувашкото претхристијанско име Аксевер.

Можно е владеењето на Севар да било мирно, бидејќи римските хроники не известуваат за настани на северните граници на Империјата од тој период. Иако ова е аргумент од тишина, тоа е веродостојна претпоставка.

'Ртот Севар на островот Ливингстон, бил именуван по Севар.

## Наводи

## Дополнителна литература

* Моско Москов, *Именник на българските ханове (ново тълкуване)*, Софија 1988 година.
* Јордан Андреев, Иван Лазаров, Пламен Павлов, *Кой кой е в ​​средновековна България*, Софија 1999 година.
* (примарен извор), Бахши Иман, *Džagfar Tarihy*, том. III, Оренбург 1997 година.
 

Категорија:Родени во непозната година
Категорија:Прво Бугарско Царство
Категорија:Бугарски владетели
Категорија:Починати во 753 година
Медал „Вечно сонце" (Македонија)

**Медалот „Вечно сонце“** се доделува на погинати и на тешко повредени припадницит ена безбедносните сили.

## Одлики
Изгледот на ликовно-графичкото решение на медалот „Вечно сонце“ сè уште не е дефиниран и покрај спроведени два конкурса за избор на ликовно-графичко решение.
## Критериум
Медал ВЕЧНО СОНЦЕ се доделува на: 
- припадник на безбедносните сили кој го загубил животот, здобил тешки телесни повреди или оштетување на здравјето при одбраната на независноста и територијалниот интегритет на Република Македонија, учество во вежбовни активности и обука и во хуманитарни или мировни операции надвор од територијата на Република Македонија, како и должности во мулти национални воени сили формирани согласно со ратификуваните меѓународни договори кои Република Македонија ги склучила или им пристапила.
## Наводи

Одликувања и признанија

Македонија
Ај Окава

**Ај Окава** (родена на 17 јули,1993) е јапонски идол, модел, глумица и поранешен член на женската група Идолинг.

## Живот и кариера

Ај Окава е родена на 17 јули 1993 година, во Амагасаки, Хјого, Јапонија. Таа е најмладата од три деца и има двајца постари браќа. Окава била дел од музичката група Idoling!!! како член од третата генерација во 2009 година и брзо се естаблирала како еден од најпопуларните членови на Idoling!!!. Таа е позната како активен учесник на спортски настани во рамките на групата, особено турнирите во сумо и бадминтон. Во 2012 година, го направила своето деби како модел за влијателниот јапонски моден магазин JJ. Таа била манекенка заТокио Грлс Колекшн (Tokyo Girls Collection), Коби Колекшн (Kobe Collection), Кансаи Колекшн (Kansai Collection), Токио Ранвеј (Tokyo Runway) и Грлс Аворд (Girls Award). Во април 2015 година, Окава станала саботна временска презентерка за „Оди! Спорт и вести“ на телевизиската мрежа Нипон.

## Наводи

## Надворешни врски

* Аи Окава ｜Lespros entertainment
* Love you Официјален блог
* Idoling !!! официјална страница

Категорија:Статии со hCards
Категорија:Родени во 1993 година
Категорија:Живи луѓе
Категорија:Статии со текст на јапонски
Категорија:Јапонски глумци
Категорија:Јапонски манекенки
Акеми Дареногаре

**Диана Акеми Дареногаре Фукузуми** (родена на 16 јули 1990) е јапонски модел и талентирана личност која се појавила во многу телевизиски програми и магазини.

## Филмографија

### Како манекенка
За погодност, се означува пистата за модната колекција пролет/лето како и Есен/Зима.

* Токио Грлс Колекшн: 2012 есен/зима, 2013 пролет/лето
** во Нагоја (2012)

### ТВ шоуа

* *Недела Јапон* (октомври 2012 &ndash; TBS ) полуредовна
* *Ноќта што е бучна заедно со Учимура* (април 2013 &ndash; септември 2014, TBS) Редовна
* *Куќата* ( MXTV ) - Студио MC
** прва сезона (октомври &ndash; декември 2015 година)
** втора сезона (јануари &ndash; март 2016 година)

### ТВ драми

* *Утре цветаат цвеќиња* Епизода 1 (5 јануари 2014 година, НХК БС Премиум) како Сара
* *Ти благодарам, Фују* (јануари &ndash; март 2017 година, EX ) како Реика Оное

### Модел

* Авејл
* Кенмејк

## Награди

* 16 -та награда за најдобар пливач.
* *Кралица на ноктите* 2015 Оддел за мода (2015) 

## Наводи

## Надворешни врски

*  (на јапонски)
*  &ndash; Ameba Blog (на јапонски)

Категорија:Живи луѓе
Категорија:Родени во 1990 година
Категорија:Луѓе од Саун Пауло
Категорија:Статии со извори на јапонски (ja)
Категорија:Статии со текст на јапонски
Категорија:Јапонски манекенки
Телец

**Телец** ― бил владетел на Бугарија, и член на кланот Угаин, од 760 до 763 година. Римски извори укажуваат дека Телец ги заменил легитимните владетели на Бугарија. Истите извори го опишуваат Телец како храбар и енергичен човек во својот врв (околу 30 години). Некои изучители претпоставуваат дека Телец можеби припаѓал на антисловенска фракција на бугарското благородништво.

По неговото пристапување, Телец водел добро обучена и добро вооружена војска против Римската Империја и ја опустоши граничната зона на Империјата, поканувајќи го императорот на натпревар во сила. Императорот Константин V Копроним марширал на север на 16 јуни 763 година, додека друга војска била пренесена од флота од 800 бродови (секоја со пешадија и 12 коњаници) со намера да создаде приклештен маневар од север.

Телец на почетокот ги зајакнал планинските превои со своите војници и дваесетина илјади словенски платеници. Подоцна тој се премислил и ги предводел своите војници во рамнината кај Анхијал (Поморие) на 30 јуни. Крвавата Битка кај Анхијал потоа започнала кон средината на утрото и траела до самрак. На крајот, словенските платеници на Телец го напуштиле за императорот, кој победил на теренот, но избрал да се врати дома со триумф. Според римските извори, Константин V донел дома голем број бугарски затвореници во дрвени стеги, за забава на константинополското население.

Воениот пораз ја запечатил судбината на Телец, кој бил линчуван заедно со неговите поддржувачи од неговите бунтовни поданици.

## Поврзано

* Историја на Бугарија
* Прабугари

## Наводи

* Моско Москов, *Именник на българските ханове (ново тълкуване)*, Софија 1988 година.
* Јордан Андреев, Иван Лазаров, Пламен Павлов, *Кой кой е в ​​средновековна България*, Софија 1999 година.
* (примарен извор), Бахши Иман, *Džagfar Tarihy*, том. III, Оренбург 1997 година.

Категорија:Родени во 730-тите
Категорија:Прво Бугарско Царство
Категорија:Бугарски владетели
Категорија:Туркиски владетели
Категорија:Починати во 765 година
Кормисош

**Кормисош** ― хан на Бугарија за време на 8 век.

Делото „*Именик на бугарските ханови*“ наведува дека тој припаѓал на кланот Укил (или Вокил) и владеел 17 години. Според хронологијата развиена од Москов, Кормисош би владеел од 737 до 754 година. Други хронологии го ставаат неговото владеење во 753-756 година, но не може да се потврди со сведочењето на „*Именик*“ (или би се барало од истражувачите да претпостават долг период на совладетелство).

„*Именик*“ го нагласува фактот дека качувањето на престолот на Кормисош претставува промена на династијата, но останува нејасно дали тоа е направено преку насилство. Владеењето на Кормисош започнало продолжен период на војна со Римската Империја. Римскиот император Константин V Копроним започнал да ја зајакнува границата и започнал да ги населува Ерменците и Сиријците во римска Тракија. Како одговор, Кормисош побарал плаќање данок, што можеби претставувало зголемување на традиционалните плаќања. Кормисош, прекорен, упаднал во Тракија, стигнувајќи до Анастасиевиот ѕид што се протегал помеѓу Црното и Мраморното Море, 40 км пред Константинопол. Константин V излегол со својата војска, ги поразил Бугарите и ги насочил во бегство. Судирот бил решен со мировен договор помеѓу Кормисош и Константин V, кој веројатно ја потврдил постојната граница. Понекогаш се претпоставува дека овој пораз го довел крајот на владеењето на Кормисош преку државен удар, но следниот владетел Винех можеби бил од истата кралска куќа.

## Поврзано

* Историја на Бугарија
* Прабугари

## Наводи

* Моско Москов, *Именник на българските ханове (ново тълкуване)*, Софија 1988 година.
* Јордан Андреев, Иван Лазаров, Пламен Павлов, *Кой кой е в ​​средновековна България*, Софија 1999 година.
* (примарен извор), Бахши Иман, *Djagfar Tarihi*, том. III, Оренбург 1997 година.

Категорија:Родени во непозната година
Категорија:Прво Бугарско Царство
Категорија:Бугарски владетели
Категорија:Починати во 756 година
Винех

**Винех** ― хан на Бугарија во средината на 8 век. Според делото „*Именик на бугарските ханови*“, Винех владеел седум години и бил член на кланот Вокил.

Винех се качил на престолот по поразот на неговиот претходник Кормисош од римскиот император Константин V. Во ок. 756 Константин водел кампања против Бугарија по копно и море и ја поразил бугарската војска предводена од Винех кај Маркели (Карнобат). Поразениот владетел молел за мир и се обврзал да ги испрати своите деца како заложници. Во 759 година Константин повторно ја нападнал Бугарија, но овој пат неговата војска била во заседа на планинските превои на Стара Планина (Битка на Ришкиот Превој). Винех не ја продолжил својата победа и се обидел повторно да го воспостави мирот. Овој исход ја кренало опозицијата во бугарското благородништво, кое го масакрирало Винех заедно со неговото семејство, освен синот Паган.

Врвот Винех на Нерамниот Остров на Јужношетландските Острови, Антарктик, бил именуван по Винех.

## Наводи

* Моско Москов, *Именник на българските ханове (ново тълкуване)*, Софија 1988 година.
* Јордан Андреев, Иван Лазаров, Пламен Павлов, *Кой кой е в ​​средновековна България*, Софија 1999 година.
* (примарен извор), Бахши Иман, *Džagfar Tarihy*, том. III, Оренбург 1997 година.

Категорија:Родени во непозната година
Категорија:Прво Бугарско Царство
Категорија:Бугарски владетели
Категорија:Починати во 762 година
Акико Кикучи

**Акико Кикучи** (родена на 26 август 1982 во Оно, областа Иби, Гифу, Јапонија) е јапонски модел и глумица која е дел од агенцијата за таленти Тен Карат.

## Биографија
Кикучи дипломирала на факултетот за инженери на одделот Урбани системи за животна средина на Универзитетот Чиба. Нејзините додипломломски студии се од областа на инженерството. Кикучи била активна во многу списанија како „*Линен“*. Таа се појавила во списанијата *Нон-но* и *Преити Стајл* во минатото. За Кикучи била создадена серија насловена ПС Аико Кикучи *no Мичикуса.* Во 2006 година, таа била назначена за поддржувач на поврзаната страница, добротворната организација „Шогакукан“. Покрај тоа што глумела во филмови и телевизиски драми, Кикучи често се појавувала и во реклами. Нејзините илустрации и моден стил се уникатни.

## Филмографија

### Филмови

## Наводи

 

## Надворешни врски

* Официјален профил (на јапонски)
* 
Категорија:Родени во 1982 година
Категорија:Статии со текст на јапонски
Категорија:Јапонски модели
Сабин (хан)

**Сабин**, или **Савин**, ― хан на Бугарија од 765 до 766 година.

Некои изучитело мислат дека Сабин бил изоставен од делото „*Именик на бугарските ханови*“ бидејќи бил Словен, но неговото име може да укаже на латинско, па дури и иранско потекло. Тој бил во посватен преку брак со Кормисош кој бил или свекор или девер на Сабин. Бидејќи врската е преку брак, Сабин всушност не би припаѓал на кланот Вокил (познат и како Укил).

Сабин се искачил на престолот по убиството на Телец во 765 година и го претставувал оној дел од бугарското благородништво, кој барало политика за смирување со Римската Империја. Соодветно на тоа, тој брзо испратил тајни емисари кај императорот Константин V Копроним, кој неодамна го победил претходникот на Сабин, Телец, во обид повторно да воспостави мир. Кога преговорите биле откриени, Бугарите се побуниле и одржале собрание, во кое го обвиниле Сабин дека предизвикал поробување на Бугарија од Римјаните.

Опуштен од неговите поддржувачи, Сабин избегал во римска Месембрија (Несебар) во 766 година, од каде што отишол во Константинопол. Таму бил примен од императорот, кој се договорил за пренесување на семејството на Сабин од Бугарија. Во 768 година, Сабин присуствувал на преговорите на Константин V со новиот бугарски владетел, Паган, но зборовите на императорот во име на поранешниот владетел оставиле мал впечаток. Сабин го поминал остатокот од својот живот во егзил.

’Ртот Сабин во Антарктик е именуван по Сабин.

## Наводи

* Моско Москов, *Именник на българските ханове (ново тълкуване)*, Софија 1988 година.
* Јордан Андреев, Иван Лазаров, Пламен Павлов, *Кой кой е в ​​средновековна България*, Софија 1999 година.
* (примарен извор), Бахши Иман, *Džagfar Tarihy*, том. III, Оренбург 1997 година.

Категорија:Починати во 8 век
Категорија:Родени во 8 век
Категорија:Прво Бугарско Царство
Категорија:Бугарски владетели
Алехандра Дорадо

**Марија Алехандра Дорадо Камара** (родена на 24 септември 1969 година), позната како **Алехандра Дорадо**, е боливиски уметник. Нејзината работа се фокусира на идентитет, род и моќ.

## Живот
Дорадо е родена во Кочабамба во 1969 година. Дипломирала ликовни уметности, со споредни студии сликарство, на Универзитетот за уметност и општествени науки (ARCIS) во Сантјаго, Чиле. Таа предавала техники на цртање на програмата за графички дизајн на Боливискиот приватен универзитет и започнала програма за уметничко образование за слепи лица.

Дорадо е позната главно по нејзините уметнички инсталации кои испитуваат теми како што се родот, перформативноста, моќта и (де) конструкција на идентитетот. Високо концептуална по природа, нејзините инсталации често се инспирирани од дела од литература и филозофија, историја и родова теорија.

## Наводи

Категорија:Родени во 1969 година
Категорија:Боливиски уметници
Категорија:Жени-уметници
Mузеј на Бата обувки

**Музејот на Бата обувки** е музеј за обувки во Торонто, Онтарио, Канада. мини| Стаклениот влез на зградата излегува од фасадата од варовникКолекцијата на обувки достапна во музејот потекнува од личните колекции на Соња Бата, кои датираат од средината на 1940-тите години. Во 1979 година, Бата обезбедува фонд за создавање на „Фондацијата за музеј за чевли Бата“, со цел професионално управување со колекцијата и воспоставување музеј во кој ќе се обезбеди чување, чување и изложување на колекцијата. Фондацијата ја изложува колекцијата на јавноста за првпат во 1992 година. Музејот добил постојан објект во мај 1995 година.

Постојаната колекција на музејот вклучува над 13.000 чевли и други предмети поврзани со обувки кои датираат од пред 4.500 години. Со тоа музејот ја има најголемата колекција обувки во светот. Предметите во колекцијата на музејот или се чуваат во складиште, или се поставуваат на неговата постојана изложба. Музејот исто така организира голем број привремени и патувачки изложби и теренски програми.

## Историја
мини| Изложби за патувачката изложба „''Надвор од кутијата''“, одржана во една од изложбените галерии на музејот во 2013 година
Колекцијата на музејот потекнува од личните колекции на Соња Бата, кои произлегуваат од нејзиниот интерес за производите произведени од компанијата на нејзиниот сопруг, компанијата за чевли Бата. Соња започнува да собира чевли кратко време по бракот со Томас Ј. Бата во 1946 година. Семејството Бата се сели во Торонто во 1940 -тите со цел да го олесни проширувањето на компанијата во Торонто и Америка.

## Наводи

Категорија:Координати на Википодатоците
Категорија:Канадски музеи
National Archives of Hungary

**Nationl Archives of Hungary** (на унгарски: *Magyar Nemzeti Levéltár*) е создаден во 1756 година. Прво e во Братислава, Унгарија. Во 1784 година, биле во Buda. Buda (унгарски изговор: [ɒbudɒ]; германски: Ofen, хрватски: Budim, српски: Будим, чешки и словачки: Budín, турски: Budin) била древна престолнина на Кралството Унгарија и на унгарската престолнина Будимпешта од 1873 година, како и на брегот на Дунав. Buda зафаќа една третина од вкупната територија на Будимпешта и е претежно пошумен. Знаменитостите го вклучуваат замокот Buda Castle, Citadel и the President of Hungary, Sandor Palace.
десно|мини|300x300пкс| Aeriel фотографија на зградата
мини|Национален архив на Унгарија, Будимпешта

## Поврзано

* Список на национални архиви
* Leopold Óváry

## Наводи
 

## Надворешни врски

* Национален архив на Унгарија, англиска верзија 



Категорија:Унгарска култура
Категорија:Државни архиви
Орден Света Мајка Тереза

**Орден Света Мајка Тереза** е орден на Република Македонија кој се доделува за промовирање на хуманоста, милосрдието и добротворноста на локално, регионално и глобално ниво. Овој орден, за разлика од сите други оредни и медали, не го доделува Претседателот на Република Македонија, како што е според Уставот, туку посебна Комисија.
## Одлики
Иако овој орден се наоѓа во Законот за одликувања и признанија на Република Македонија, тој по својата природа е државна награда, бидејќи не го доделува Претседателот, туку надворешна комисија.
Изгедот на орденот сѐ уште не е утврден, со што истиот не се доделува.

## Криетриуми
Орденoт  Света  Мајка  Тереза  се  доделува  на  лица  за  особени  достигнувања  во ширењето на хуманоста, милосрдието, добротворноста, толеранцијата и соживотот кои даваат хуман придонес преку помагањето на болните, гладните, сираците, напуштените, луѓето   отфрлени   од   општеството,   обесправените,   сиромашните,   угнетените, бездомниците, бегалците, лица со особен социјален ризик и лица од други ранливи категории на локално, регионално и глобално ниво.

Орденот Света Мајка Тереза се доделува во пет ранга, во зависност од обемот, ефектот, влијанието и нивото на достигнувањето во областите и нивоата. 
1. степен се доделува на лица за особени достигнувања каде што обемот, ефектот и влијанието на извршените достигнувања се од особено значење на глобално ниво.
2 и 3	степен се доделува на лица за особени достигнувања каде што обемот, ефектот и влијанието на извршените достигнувања се од особено значење на регионално ниво.
4 и	5 степен се доделува на лица за особени достигнувања каде што обемот, ефектот и влијанието на извршените достигнувања се од големо значење на регионално ниво.
## Комисија
Комисија ја назначува Собранието на Република Македонија со мнозинство гласови од вкупниот број пратеници и има седум члена и тоа: 
# Министерот за надворешни работи;  
# Претставник на Католичката црква, на предлог на Католичката црква во Република Македонија;  
# Два члена државјани на Република Македонија со висок авторитет во областите за кој се доделува овој орден, по еден на предлог на претседателот на Република Македонија и Македонската академија на науките и уметностите;  
# Три члена државјани на странски држави со висок авторитет во областите за кој се доделува овој орден, на предлог на Министерството за надворешни работи. 
	
Одлуките во Комисијата се носат едногласно.

## Наводи

Одликувања и признанија

Македонија
Асука Кавазу

**Асука Кавазу** (родена на 12 Февруари, 2000 во Токио, Јапонија) е јапонска глумица и модел. Таа е дел од агеницијата Ејжа Промоушн.

## Биографија
Во 2014 година, Кавазу ја освоила титулата Мис Севентин 2014 и прво ја започнала својата кариера како ексклузивен модел за јапонското списание *Севентин* (*Seventeen).* 

Таа го направила своето деби во филмот *Пркосејќи на Куросаки-кун,* од 2016 година во живо.

Глумела како женска главна улога во токусацу драмата *Камен Рајдер Сајбер* во 2020 година.

## Филмографија

### Филмови

### Телевизиски серии

### Веб серии

## Наводи

## Надворешни врски

* Официјален профил  на Асука Кавазу на Asia Promotion (на јапонски)
*   
*
* 

Категорија:Статии со hCards
Категорија:Родени во 2000 година
Категорија:Статии со извори на јапонски (ja)
Категорија:Статии со текст на јапонски
Категорија:Матични мрежни места што не се на Википодатоците
Категорија:Јапонски глумици
Категорија:Јапонски манекенки
Карлота Алфаро

**Карлота Алфаро** (родена на 4 јуни 1933 година) е дизајнерка на висока мода.  Таа е позната како „Големата дама на модата во Порторико“.

## Биографија
Алфаро е родена во Сантурче, Порторико и покажала страст кон дизајнот уште од мала, често дизајнирајќи облека за семејството и пријателите. Воспитана е во Сантурче каде нејзината тетка ја научила да шие.

Алфаро достигнала меѓународна слава во Латинска Америка, Европа и Соединетите држави во текот на 1960 -тите, деценија во која го создала и *Институтот Карлота Алфаро*, насочена кон пренесување на своето знаење на младите студенти по моден дизајн. Специјалноста на Алфаро е високата мода . Во текот на 1980 -тите, таа објавила серија дизајни во модната колумна на локалниот весник, наречена Дестелос де ла Мода. Нејзин најпознат фустан е фустанот со акцентираниот крој налик на сирена.

Алфаро има добиено многу меѓународни награди, а нејзините колекции се продаваат во продавници низ целиот свет, вклучувајќи ги и Ниман Маркус, Блумингсдејл и Сакс фифт Авењу.

## Поврзано
* Список на Порториканци

## Наводи

Категорија:Живи луѓе
Категорија:Родени во 1933 година
Категорија:Модни дизајнери
Ен-Софи Јохансон

**Ен-Софи Јохансон** е шведска модна дизајнерка, позната по тоа што е креативна советничка и поранешна шефица за дизајн на трговците на мало Х&M.

## Ран живот и образование
Јохансон пораснала во Ронеби, еден час подалеку од Стокхолм, Шведска. Како млада, таа често пазарела во Х&M, нарекувајќи го „рај на модата“.

Откако прво размислувала да стане ветеринар, Јохансон продолжила да студира уметност и археологија на универзитетите во Гетеборг и Лунд - тогаш сфатила дека сака кариера што вклучува уметничка креативност. Поминала неколку курсеви за дизајн во училиштето Андерс Бекман во Стокхолм.

## Кариера во Х&M
Во 1987 година, откако одлучила дека сака да стане моден дизајнер, Јохансон се вработила како асистент за продажба во Х&M. Три години подоцна, таа го покажала своето портфолио на шефот на компанијата за дизајн Маргарета ван ден Бош и добила нова позиција на дизајнер асистент на Х&M. Од 1994 до 2005 година, Јохансон работела како дизајнер за одделот за млади во Х&M, пред да се пресели во одделот за дами. Во 2008 година, Јохансон била унапредена во Шеф за дизајн, работејќи со 140 дизајнери, а во 2013 година станала менаџер за специјалните колекции на Х&M прикажани во Париз.

Јохансон станала креативен советник во 2015 година, а потоа работела како портпарол и претставник на Х&M. Нејзината работа вклучува патувања, модни истражувања, дизајнерски соработки и надзор на колекциите на Х&M.

## Наводи

Категорија:Живи луѓе
Категорија:Апсолвенти на Лундскиот универзитет
Категорија:Шведски модни дизајнери
Ана Мутесиус

**Ана Мутесиус,** родена **Ана Трипенбах** (8 декември 1870 - 30 март 1961) била германска модна дизајнерка, концертна пејачка и авторка од Ашерслебен.

## Живот
Родена е како Ана Трипенбах во 1870 година.

На концерт со Пол Шулце-Наумбург и Хенри ван де Велде, Ана Мутесиус имала клучна улога во создавањето на модели на модернизирана женска облека.

Во 1895 година, Макс Конер го насликал нејзиниот портрет под наслов „Фрулајн Трипенбах“.
мини|Макс Конер - Фрулајн Трипенбах (Ана Мутесиус), 1895 година
Следната година се омажила за архитектот Херман Мутесиус . Се преселиле во Лондон бидејќи Кајзер му понудил позиција како аташе за култура во Германската амбасада во Лондон. Тие биле англофили кои одлучиле да живеат во колонија на уметници и покрај тоа што имале понуди за престој во престижната куќа во близина на амбасадата. Тие биле редовни посетители на Глазгов каде што станале обожаватели на чајџилниците Willow Tearooms.
лево|мини| Книгата на Ана Мутесиус од 1903 година со корица и преплет изработени од Френсис Мекдоналд
Водечки британски дизајнери и Франсис Мекдоналд од училиштето во Глазгов ја дизајнирале југендстилската корица од нејзината прва книга во 1903 година. Мутесиус била поборник против мода и нејзината книга, *Das Eigenkleid der Frau* (Women's Own Dress) ги охрабрува жените сами да одлучат што ќе облечат. Таа напишала дека жените треба да го изберат стилот и ткаенините на нивната облека врз основа на естетиката и не треба да следат модни диктати. Таа сметала дека жените се експлоатирани од германските индустријалци за облека и дека тие треба сами да одлучат за дизајнот на облеката која ја носат. Книгата вклучува преплет дизајниран од Мекдоналд и се смета за важен придонес во движењето за Уметничка облека.

Таа починала на 30 март 1961 година во Берлин. Преживеал нејзиниот син Екарт Мутесиус, кој станал познат архитект.

## Поврзано

* Винфрид Мутесиус

## Книги

* *Das Eigenkleid der Frau* (Women's Own Dress), 1903 година

## Наводи

Категорија:Германски пејачки
Категорија:Починати во 1961 година
Категорија:Родени во 1870 година
Скумско Езеро

**Скумско Езеро** (, *Лимни Враху*) — вештачко езеро во Општина Рупишта, Костурско, Егејска Македонија.

## Местоположба
Езерото е сместено на притока на реката Галешово на севернните падини планината Одре, на височина од 950&nbsp;м. Лежи во областа Костенарија, на 24&nbsp;км југозападно од гратчето Рупишта. Го носи името на селото Скумско (Врахос), кое се наоѓа на 1&nbsp;км западно од езерото.

## Особености
Езерото е создадено во 2010 г. со цел да се решат проблемите со водоснабдувањето и наводнувањето во тој крај, притоа создавајќи место за разонода кое го потпомага туристичкиот развој на подрачјето.

Зафаќа површина од . Изградена е и посебна пречистителна станица. Достигнува најголема длабочина од 35&nbsp;м.

## Поврзано
* Костенарија

## Наводи

Категорија:Езера во Егејска Македонија
Категорија:Рупишта
Категорија:Бистрички слив (егејски)
Богатска Река

**Богатска Река** (, *Транос Лакос*) — река во Костурско, Егејска Македонија, лева притока на Бистрица.

## Опис
Реката извира јужно од врвот Гуфа (1.285&nbsp;м) на планината Саракина. По селото Богатско (по кое е наречена) ја прима лева притока, па се влева во Бистрица.

## Поврзано
* Рупишта (општина)

## Наводи

Категорија:Реки во Егејска Македонија
Категорија:Рупишта
Категорија:Бистрички слив (егејски)
Категорија:Притоки на Бистрица (Егејска Македонија)